KLASA: 112-03/17-01/0103

UR.BROJ: 2100/05-02-17-1

Čeminac, 08. prosinca 2017. godine

 U sklopu projekta 'Zaželi – Program zapošljavanja žena' i na temelju članka 55. Statuta Općine Čeminac („Službeni glasnik“ Općine Čeminac broj 1/13) načelnik Općine Čeminac dana 08. prosinca 2017. godine raspisuje

**NATJEČAJ**

**za prijem u radni odnos**

**na određeno vrijeme od 2 godine**

1. **Referent za opće poslove , jedan izvršitelj,**
2. **Viši referent za računovodstvo i financije, jedan izvršitelj.**

Za radno mjesto pod 1. – Referent, potrebni uvjeti su:

* SSS upravne, ekonomske ili slične struke
* najmanje jedna godina radnog iskustva.

Za radno mjesto pod 2. – Viši referent, potrebni uvjeti su:

* VŠS ekonomske struke, računovodstvo i financije
* najmanje jedna godina radnog iskustva.

Kandidati su obvezni pristupiti prethodnoj provjeri znanja i sposobnosti. Na prethodnu provjeru mogu pristupiti samo kandidati koji ispunjavaju formalne uvjete iz natječaja.

Za kandidate koji ispunjavaju formalne uvjete provest će se prethodna provjera znanja i sposobnosti putem pisanog testiranja i intervjua. Ako kandidat ne pristupi provjeri znanja i sposobnosti, smatrat će se da povlači prijavu na natječaj.

Opis poslova i podaci o plaći radnih mjesta koje se popunjava, način obavljanja prethodne provjere znanja i sposobnosti kandidata, područja provjere, te pravni izvori za pripremanje kandidata objavit će se na web-stranici Općine Čeminac (www.čeminac.hr), te na oglasnoj ploči Općine Čeminac, kao i vrijeme održavanja prethodne provjere znanja i sposobnosti kandidata, najmanje pet dana prije održavanja provjere.

Na natječaj se mogu javiti osobe oba spola.

Uz prijavu na natječaj kandidati su dužni priložiti sljedeće isprave:

– životopis;

– dokaz o stručnoj spremi;

– dokaz hrvatskog državljanstva (presliku osobne iskaznice, vojne iskaznice, putovnice ili domovnice);

– originalno uvjerenje nadležnog suda da se protiv kandidata ne vodi kazneni postupak, ne starije od 1 mjeseca;

– dokaz o radnom stažu (potvrda HZMO-a);

– dokaz o radnom iskustvu ostvarenom na odgovarajućim poslovima (koji sadrži vrstu poslova koju je prijavitelj obavljao, vrstu stručne spreme za obavljanje tih poslova i razdoblje u kojem je obavljao te poslove (presliku ugovora, rješenja ili potvrde poslodavca).

Urednom prijavom smatra se prijava koja sadrži sve podatke i priloge navedene u javnom natječaju.

Osoba koja ne podnese pravovremenu i urednu prijavu ili ne ispunjava formalne uvjete iz javnog natječaja, ne smatra se kandidatom prijavljenim na javni natječaj.

Pripadnici nacionalnih manjina imaju pravo pozvati se na prednost pri zapošljavanju na temelju članka 22. Ustavnog zakona o pravima nacionalnih manjina, bez obveze dostavljanja dokaza o nacionalnoj pripadnosti.

Kandidati imaju pravo pozvati se na prednost pri zapošljavanju sukladno odredbi članka 35. Zakona o pravima hrvatskih branitelja iz Domovinskog rata i članova njihovih obitelji, odredbi članka 10. Zakona o profesionalnoj rehabilitaciji i zapošljavanju osoba s invaliditetom, te odredbi članka 48.f Zakona o zaštiti civilnih i vojnih invalida rata, a obvezni su priložiti isprave koje dokazuju njihov status te druge dokaze sukladno posebnim propisima.

Kandidat koji ima pravo prednosti kod prijema u službu prema posebnom zakonu, dužan je u prijavi na natječaj pozvati se na to pravo i ima prednost u odnosu na ostale kandidate samo pod jednakim uvjetima.

Nepotpune i nepravovremene prijave neće se razmatrati.

Rok za podnošenje prijava je 8 dana od objave natječaja na adresu: Općina Čeminac, Matije Gupca 1, Čeminac, s naznakom: 'Za natječaj - \_\_\_\_\_\_\_\_\_\_\_\_\_\_\_' s naznakom radnog mjesta. Kandidati koji se prijavljuju za oba radna mjesta dužni su prijave dostaviti u posebnim omotnicama.

Kandidati će biti obaviješteni o rezultatima natječaja u roku od 60 dana od isteka roka za podnošenje prijava.

 Načelnik:

 dr. Zlatko Pinjuh, spec. hitne medicine